Document ID: 31988R1112

ΚΑΝΟΝΙΣΜΟΣ ( ΕΟΚ ) αριθ . 1112/88 ΤΟΥ ΣΥΜΒΟΥΛΙΟΥ της 25ης Απριλίου 1988 που τροποποιεί τον κανονισμό ( ΕΟΚ ) αριθ . 777/87 όσον αφορά την περίοδο εφαρμογής των μέτρων σχετικά με τις αγορές στην παρέμβαση για το βούτυρο και το αποκορυφωμένο γάλα σε σκόνη
ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων^(1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1109/88^(2 ), και ιδίως το άρθρο 7α παράγραφος 1 πρώτο εδάφιο,
την πρόταση της Επιτροπής^(3 ),
Εκτιμώντας ότι τα μέτρα που προβλέπονται στον κανονισμό ( ΕΟΚ ) αριθ . 777/87 του Συμβουλίου της 16ης Μαρτίου 1987 που τροποποιεί το καθεστώς των αγορών στην παρέμβαση για το βούτυρο και το αποκορυφωμένο γάλα σε σκόνη^(4 ) εφαρμόζονται έως το τέλος της πέμπτης δωδεκάμηνης περιόδου εφαρμογής του καθεστώτος συμπληρωματικής εισφοράς που αναφέρεται στο άρθρο 5γ του κανονισμού ( ΕΟΚ ) αριθ . 804/68 ότι, λαμβάνοντας υπόψη την παράταση του εν λόγω καθεστώτος για συμπληρωματική περίοδο τριών δωδεκάμηνων περιόδων, πρέπει να παραταθεί επίσης η περίοδος εφαρμογής των εν λόγω μέτρων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1 Ο κανονισμός ( ΕΟΚ ) αριθ . 777/87 τροποποιείται ως εξής :
1 . Στο άρθρο 1, η παράγραφος 2 αντικαθίσταται από το ακόλουθο κείμενο :
"2 . Οι αγορές του αποκορυφωμένου γάλακτος σε σκόνη που προβλέπονται στο άρθρο 7 παράγραφος 1 του κανονισμού ( ΕΟΚ ) αριθ . 804/68 μπορούν να ανασταλούν μόλις οι ποσότητες που προσφέρονται στην παρέμβαση κατά τη διάρκεια της περιόδου από 1ης Μαρτίου έως 1 Αυγούστου κάθε χρόνου υπερβαίνουν τους 100^000 τόνους ." 2 . Στο άρθρο 2, οι όροι "της πέμπτης δωδεκάμηνης περιόδου" αντικαθίστανται από τους όρους "της όγδοης δωδεκάμηνης περιόδου ".
Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Λουξεμβούργο, 25 Απριλίου 1988 .

Labels: 3
17